Diari Oficial de la Generalitat Valenciana


Sumari del DOGV 3903, del 22-12-2000 (2000/9543)

RESOLUCIÓ de 19 de setembre de 2000, de la Conselleria d'Economia, Hisenda i Ocupació, per la qual es proposa determinat ajustament en l'annex de transferències de capital del programa pressupostari 714.40, Desenvolupament del Cooperativisme Agrari, per a l'habilitació d'una línia de subvenció que permeta la subscripció d'un conveni de col·laboració amb la Unió Provincial de Cooperatives Agràries de València per un import de nou milions de pessetes (9.000.000 PTA). Expedient número 12.026/2000/198.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9543


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 19 de setembre de 2000, de la Conselleria d'Economia, Hisenda i Ocupació, per la qual es proposa determinat ajustament en l'annex de transferències de capital del programa pressupostari 714.40, Desenvolupament del Cooperativisme Agrari, per a l'habilitació d'una línia de subvenció que permeta la subscripció d'un conveni de col·laboració amb la Unió Provincial de Cooperatives Agràries de València per un import de nou milions de pessetes (9.000.000 PTA). Expedient número 12.026/2000/198. [2000/F9543]
  
La Conselleria d'Agricultura, Pesca i Alimentació té prevista la subscripció d'un conveni de col·laboració amb la Unió Provincial de Cooperatives Agràries de València la finalitat del qual és la inversió en actius fixos adequats a l'activitat que realitza aquesta entitat, necessaris per a complir els seus fins i consolidar-se com a entitat representativa de les cooperatives agràries de la província de València, per un import de 9 milions de pessetes. És per això que s'ha proposat el seu finançament mitjançant l'ajustament en l'annex de transferències de capital del programa 714.40, Desenvolupament del Cooperativisme Agrari, i s'ha minorat la dotació de la línia de subvenció genèrica 1366 «Reestructuració cooperativa».
  
En virtut del que estableixen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza l'ajustament en l'annex de transferències de capital del programa 714.40, Desenvolupament del Cooperativisme Agrari, en la línia de subvenció i per l'import que es detalla.
  
Codi Denominació Modificació
  
1366 Reestructuració cooperativa -9.000.000
  
Segon
  
S'autoritza la inclusió d'una línia de subvenció en l'annex de transferències de capital del programa 714.40, Desenvolupament del Cooperativisme Agrari, les dades descriptives i l'import de la qual es detallen a continuació.
  
Codi: Denominació:
  
 Conveni Unió Provincial de Cooperatives Agràries de València. Estructures representatives del cooperativisme agrari
  
Import: Beneficiaris:
  
9.000.000 Unió Provincial de Cooperatives Agràries de València
  
Normativa reguladora: Descripció i finalitats:
  
Conveni Les inversions en actius fixos adequats a l'activitat que realitza la Unió, necessaris per a complir els seus fins i consolidar-se com a entitat representativa de les cooperatives agràries de la província de València
  
 Codi comptable:
  
Tipus:
  
Nominativa Fons propis: 9.000.000 Fons finalistes:
  
València, 19 de setembre de 2000.- El conseller d'Economia, Hisenda i Ocupació: Vicente Rambla Momplet.